### 

# Kirkeverge/ daglig leder, 100% stilling



Innerst i Trondheimsfjorden ligger Inderøy: en kommune med 6700 innbyggere og et rikt kultur- og næringsliv. Kommunen er kanskje kjent for det vakre kulturlandskapet, Den gylne omvei og ble i 2020 kåret til Norges mest attraktive bosted.

Sentralt i landskapet står også folkekirka. «Best – i lag» er mottoet til Inderøy kommune. Det ønsker også kirka i Inderøy å leve etter. Derfor har vi et tett samarbeid med lokale lag og foreninger, med næringsliv og med offentlige og private aktører.

Kirkekontoret på Inderøy har som mål å være et servicekontor for Inderøys befolkning innen kirkelig sektor og gravferd. Derfor er vi opptatt av å tenke fleksibelt og løsningsorientert i arbeidet. Vi legger vekt på å ha et godt samarbeid i staben, og vi setter stor pris på humor i vårt arbeidsmiljø.

Vi søker etter en dyktig, samlende, tydelig og handlekraftig leder.

**KIRKENE I INDERØY**

Kirkene i Inderøy består av 4 sokn, Inderøy, Mosvik, Røra og Sandvollan.

Kirkevergen deler kontorlokaler med 2 prester, 0,5 sekretær, 2,5 kirketjenere/gravplassarbeidere, 1,75 kantorer, 0,5 menighetspedagog og renholder. Kontorene befinner seg i kirkestua like ved Sakshaug kirke.

**KIRKER OG GRAVPLASSER**

Det er 5 kirker i kommunen: Sakshaug kyrkje (1871), Heggstad kirke (1887), Salberg kyrkje (1715), Mosvik kirke (1884) og Vestvik kirke (1905).

I tillegg er det to middelalderkirker: Sakshaug gamle kirke (1184) og Hustad kirke (1160). disse brukes i sommerhalvåret til gudstjenester og bryllup.

Ved Mosvik, Salberg og Sakshaug er det gode og praktiske kirkestuer.

Det er gravplasser knyttet til alle kirkene.

**KIRKELIG AKTIVITET**

Inderøy har et bredt tilbud innen konfirmantundervisning, koraktiviteter, tiltak i trosopplæringen og andre aktiviteter.

Vi har mange frivillige som stiller til ulike arrangementer og aktiviteter i kirka vår.

Det er et godt samarbeid med ulike lag, foreninger og organisasjoner i kommunen.

**KULTURKOMMUNEN INDERØY**

Musikk- og kulturlivet i kommunen er aktivt, både profesjonelt og på amatørbasis. Kirka samarbeider godt med disse aktørene. Det arrangeres flere festivaler i kommunen gjennom året både innenfor musikk, dans og kunst, der kirka er en aktiv deltager.

Mer informasjon om Inderøy kommune: www.inderøy.kommune.no

**STATISTIKK**

Folkekirka står sterkt i Inderøy. 89 % av kommunens innbyggere er medlemmer i Den norske Kirke. Oppslutningen om gudstjenester og andre kirkelige handlinger er stor – og økende. Vi har valgt å prioritere kirkemusikalsk arbeid og konfirmantarbeid. Her er det et blomstrende korarbeid blant barn og unge, og i år ble 90 % av 9. klassingene konfirmert i kirka.

**Arbeidsoppgaver**

* Lede og utvikle virksomheten i tråd med gjeldende lovgivning og fellesrådets målsettinger
* Ansvar for drift og forvaltning av kirkene
* Gravferdsmyndighet i Inderøy
* Utøve arbeidsgiveransvaret, personalansvar, planarbeid og økonomistyring på vegne av fellesrådet
* Sekretær og saksbehandlingsfunksjoner for fellesrådet
* Legge til rette for et godt arbeidsmiljø og utvikling av ansatte

**Kvalifikasjoner**

* Relevant utdannelse eller annen bakgrunn innen administrasjon/personal, ledelse og økonomi.
* Det er ønskelig med kjennskap til kirkelig forvaltning og organisering.
* Digital kompetanse
* Medlemskap i Den norske kirke.
* Tilfredsstillende politiattest må fremlegges ved ansettelse.

**Personlige egenskaper**

Vi søker en kirkeverge som er:

* Er utviklingsorientert og engasjert
* Har gode samarbeidsevner og kommunikasjonsevner
* Er personlig egnet

**Vi tilbyr**

* En variert og utfordrende lederstilling
* Et godt og velfungerende arbeidsmiljø
* Lønn etter avtale
* Pensjonsordning i KLP

Mer informasjon om «kirkene i Inderøy» vil du finne på våre nettsider ([www.inderoy.kirken.no](http://www.inderoy.kirken.no)) eller «kirkene i Inderøy» på facebook.

Vurderer du å søke stillingen, inviterer vi deg til å komme å se Inderøy, og møte oss som bor og arbeider her. Ta kontakt med kirkeverge John Halvor Berg (tlf. 90664605 eller post@inderoy.kirken.no)

Søknad med referanser ønskes elektronisk via [www.kirkejobb.no](http://www.kirkejobb.no)

Søknadsfrist: 18.07.22